Public procurement notice: Contract Award Notice
Published: 2023-03-27
Buyer: Mikkelin kaupunki
Country: FI
Contract type: Services
Procedure: Restricted procedure
CPV classification: 72000000 | 73000000 | 75100000 | 79300000 | 79400000
Estimated value: 400000 EUR
Award criteria: Lowest price

Technical requirements: Mikkelin kaupunki -  Johtamisen ja kehittämisen konsultointi 2021-2025 (DPS) - Asiantuntijapalveluiden hankinta Etelä-Savon Energia Oy:n vähemmistöosuuden myyntiprosessin toteuttamiseen
Asiantuntijapalveluiden hankinta Etelä-Savon Energia Oy:n vähemmistöosuuden myyntiprosessin toteuttamiseen.
Mikkelin kaupunki järjestää tarjouskilpailun 100-prosenttisesti omistamansa Etelä-Savon Energia Oy:n vähemmistöosuuden myymiseen liittyvän myyntiprosessin toteuttamiseen liittyvästä asiantuntijapalveluiden kokonaisuudesta tämän tarjouspyynnön ja sen liitteiden mukaisesti. Hankinta tehdään yhteishankintayksikkö Hansel Oy:n kilpailuttaman dynaamisen hankintajärjestelyn sisällä (johtamisen ja kehittämisen konsultointi 2021–2025).
Hankinnan kohteena on Mikkelin kaupungin 100-prosenttisesti omistaman Etelä-Savon Energia Oy:n vähemmistöosuuden myymiseen liittyvän prosessin kokonaistoteutus asiantuntijapalveluna. Mikkelin kaupunginvaltuusto on päätöksellään 17.10.2022 § 136 antanut valmisteluluvan Etelä-Savon Energia Oy:n vähemmistöosuuden myynnin valmistelulle. Tavoitteena on löytää vähemmistöosuuden ostajaksi strateginen kumppani, joka tuo aitoa lisäarvoa yhtiön johtamiseen.
Valtuustolta saatu myyntilupa on ehdollinen. Kaupunginvaltuusto on päättänyt, että ensisijaisesti kaupungin taseeseen kertyneet kumulatiiviset alijäämät katetaan vuoden 2023 loppuun mennessä Etelä-Savon Energia Oy:n lisätuloutuksilla. Yhtiön vähemmistöosuuden myynnin valmisteluvaltuutus on myönnetty siltä varalta, että lisätuloutukset eivät riitä kattamaan kertyneitä alijäämiä.
Kaupunginjohtajan talousarvioesityksessä alijäämät eivät tällä hetkellä käytettävissä olevien tietojen perusteella tule katetuksi Etelä-Savon Energia Oy:n mahdollisiksi esittämillä lisätuloutusmäärillä. Käytännössä ratkaisu yhtiön lisätuloutusten riittävyydestä tavoitteisiin nähden on tehtävä viimeistään heti kaupungin v. 2022 tilinpäätöksen valmistuttua, maaliskuun 2023 lopussa tai huhtikuun 2023 alussa. Mahdollinen vähemmistöosuuden kauppa on vietävä kaupunginvaltuuston hyväksyttäväksi syyskuun 2023 loppuun mennessä.
Myytävä prosenttiosuus, osakassopimuksen keskeiset sisällöt ja muut kaupungin näkökulmasta keskeiset reunaehdot määritellään yhdessä valittavan kumppanin kanssa ennen varsinaisen myyntiprosessin käynnistämistä. Kokonaisuus sisältää myös myytävän omistusosuuden arvonmäärityksen (aiemmat aineistot hyödynnettävissä) sekä ns. Vendor assistance -palveluna toteutettavan raportin myyntiprosessin edistämiseksi riittäväksi katsotussa laajuudessa Etelä-Savon Energia Oy:sta. Kyse on varsinaista vendor due diligence -tarkastusta selvästi suppeammasta palvelusta, joka kohdistuu yhtiön vähemmistöosuuden myynnin kannalta keskeisimpien taloudellisten, verotuksellisten ja juridisten seikkojen yleistasoiseen selvittämiseen ja raportointiin. Palveluntarjoaja työskentelee tiiviisti niin myyntiprosessia ohjaavan kaupunginhallituksen ja sen asettaman työryhmän kuin kaupungin viranhaltijoidenkin kanssa.
Asiantuntijakumppani vastaa koko myyntiprosessin käytännön toteutuksesta, hanke- ja projektinhallinnasta sekä mm. yhteydenpidosta ja myytävän kohteen esittelystä potentiaalisille ostajille. Palveluntuottaja toimii läpi prosessin kaupungin neuvonantajana. Toimeksianto sisältää myös osallistumisen tarvittaviin kaupungin toimielinkäsittelyihin asiantuntijaroolissa.
Palvelutuottaja vastaa kauppaan liittyvien asiakirjojen, kuten kauppakirjojen, osakassopimuksen ja yhtiöjärjestyksen valmistelusta, niitä koskevista neuvotteluista tarjoajien kanssa sekä allekirjoitus- ja täytäntöönpanotilaisuuksien järjestämisestä.
Kilpailutettava kokonaisuus sisältää kaiken vähemmistöosuuden myyntiin liittyvän markkinointimateriaalin laatimisen, tarvittavien muiden esitysten ja selvitysten sekä niihin liittyvien materiaalien kokoamisen, valmistelun ja potentiaalisten ostajien saataville toimittamisen, tarvittavien tilaisuuksien organisoinnin, tarjousprosessin organisoinnin, tarvittavien lisätietojen koostamisen ja toimittamisen potentiaalisille ostajille, neuvottelujen organisoinnin kaupungin ja tarjoajien välille sekä niissä neuvonantajana toimisen. Lisäksi palveluntarjoaja vastaa tarvittavien aineistojen ja taustatietojen tuottamisesta kaupungin päätöksentekoprosesseihin ja osallistuu asiantuntijatahona tarvittaviin kaupungin toimielinten kokouksiin, joissa aihetta käsitellään.
Toimeksiannon toteuttaminen edellyttää palveluntarjoajalta yritysjärjestelyiden suunnittelun ja toteutuksen syvällistä osaamista käsittäen taloudellisen neuvonannon, projektijohdon ja juridisen neuvonnan. Lisäksi palveluntarjoajalla on oltava vankka kokemus energia-alan yritysjärjestelyistä.
Tarjouksen tulee sisältää koko myyntiprosessikokonaisuuden edellyttämät palvelut. Toimeksiannon toteuttamiseen tarvittavista palveluista ei hyväksytä erillislaskutusta tarjouksessa määritellyn hinnan lisäksi.
Tilaaja pidättää itsellään mahdollisuuden tämän asiantuntijapalvelun suorittamisen aikana tai sen seurauksena syntyvän tarpeen johdosta lisähankinnan suorittamiseen tämän tarjouskilpailun voittaneelta toimittajalta. Lisähankinnan on oltava sisällöltään ja tarvittavan tai syntyvän osaamisen suhteen kytköksissä tämän kilpailutuksen sisällön kanssa. Lisähankinnoilla ei kuitenkaan tarkoiteta myyntiprosessin toteuttamiseen välittömästi liittyviä, hankinnan kuvauksessa mainittuja palveluita, jotka sisältyvät varsinaiseen hankintaan.
Lisähankinnat voivat liittyä esimerkiksi veroneuvonantoon ja/tai muihin kuin hankinnan kuvauksessa tarkoitettuihin kaupungin energiaomistukseen liittyviin asiantuntijapalveluihin.
Mikkelin kaupunki -  Johtamisen ja kehittämisen konsultointi 2021-2025 (DPS) - Asiantuntijapalveluiden hankinta Etelä-Savon Energia Oy:n vähemmistöosuuden myyntiprosessin toteuttamiseen


Winner: KPMG Oy Ab
Award value: 400000
Number of bids: 5